היי סקול מיוזיקל: המחזמר: הסדרה

היי סקול מיוזיקל: המחזמר: הסדרה (באנגלית: High School Musical: The Musical: The Series) היא סדרת דרמה קומית מוקומנטרית מוזיקלית אמריקאית שנוצרה עבור דיסני+ על ידי טים פדרלי, בהשראת סדרת הסרטים היי סקול מיוזיקל.

הסדרה מתקיימת בגרסה בדיונית של בית הספר התיכון איסט היי, בית הספר בו צולם הסרט המקורי, והסדרה עוקבת אחר חבורה של חובבי תיאטרון בגיל ההתבגרות המשתתפים בהפקת בית ספר של היי סקול מיוזיקל: המחזמר. בסדרה מככבים אוליביה רודריגו, ג'ושוע באסט, מאט קורנט, סופיה ויילי, לארי ספרסטין, ג׳וליה לסטר, דרה רני, פרנקי רודריגז, מארק סיינט סייר, קייט ריינדרס וג'ו סרפיני.

היי סקול מיוזיקל: המחזמר: הסדרה שודר לראשונה בערוץ דיסני, ABC ו-FreeForm כשידור סימולטני ב-8 בנובמבר 2019, לקראת השקתה ב - דיסני+ ב-12 בנובמבר. העונה הראשונה מורכבת מעשרה פרקים. באוקטובר 2019, לפני שהסדרה עלתה לראשונה, דיסני+ חידשו את הסדרה לעונה שנייה אשר עלתה לשידור ב-14 במאי 2021 וכללה 12 פרקים. ב-13 בספטמבר של אותה השנה חודשה הסדרה לעונה שלישית. במאי 2022, עוד לפני עליית העונה השלישית לאוויר חודשה הסדרה לעונה רביעית.<ref name=":4"></ref> העונה השלישית עלתה לאוויר ב־27 ביולי 2022.<ref name=":4" /> הסדרה חודשה לעונה רביעית ואחרונה שעלתה לשידור ב-9 באוגוסט 2023.<ref name=":1"></ref>

הסדרה זכתה בפרס התקשורת של הליגה ההומו-לסבית נגד השמצה בשנת 2020 על תוכנית יוצאת מן הכלל לילדים ולמשפחה.

== עלילה ==
תיכון איסט היי ב[[סולט לייק סיטי, שם צולמו סרטי היי סקול מיוזיקל ושתי העונות הראשונות של הסדרה]]

=== עונה ראשונה (2019–2020) ===
ריקי (ג'ושוע באסט) חוזר לתיכון איסט היי, התיכון המקורי בו צולם הסרט היי סקול מיוזיקל בסולט לייק סיטי, לאחר חופשת הקיץ ומגלה כי בת זוגו לשעבר, ניני (אוליביה רודריגו) יוצאת כעת עם אי. ג'יי. (מאט קורנט), אותו הכירה במחנה קיץ. המורה החדשה לתיאטרון, מיס ג'ן (קייט ריינדרס) מודיעה כי בית הספר יעלה הפקת תיאטרון של היי סקול מיוזיקל. ניני מחליטה להיבחן למחזמר וריקי, ששומע על כך, מחליט להיבחן אף הוא כדי לזכות בחיבתה. ניני פוגשת את ג'ינה (סופיה ויילי), רקדנית מוכשרת, שמאיימת עליה ביכולות הריקוד והשירה שלה. ניני כועסת על ריקי על כך שנבחן למחזמר והשניים מגלים כי הם לוהקו לתפקידים הראשיים של טרוי וגבריאלה. המחזרות למחזמר מתחילות ומתקיימת הקראה של התסריט עם כל צוות השחקנים. ניני מתעלמת מריקי ומאוחר יותר מתעממת איתו לגבי המניעים שלו להשתתף בהפקה, מה שגורם לו לשקול לפרוש. אי. ג'יי. מקנא בריקי ומתכנן לגנוב לניני את הטלפון כדי להסתכל בהודעות שלה. ג'ינה, שרוצה לזכות בתפקיד הראשי, מסייעת לאי. ג'יי. ומציעה לו לשתף פעולה בהמשך.

אי. ג'יי. מקשיב להודעה שריקי משאיר לניני ומוחק אותה. הוא מגלה את הפרט הזה לריקי, וריקי מדבר על כך עם ניני. מר מאזארה (מארק סיינט סייר), מורה למדעים, מגלה כי מיס ג'ן הייתה רק ניצבת בסרט המקורי, בסתירה למה שסיפרה לצוות בית הספר ששכר אותה, ומאיץ בה לספר את האמת לתלמידיה. ניני מתעמתת עם אי. ג'יי. לגבי גניבת הטלפון שלה, הם מתווכחים וניני מחליטה להיפרד ממנו. ריקי מגלה שהוריו החליטו להתגרש וכי אמו עוברת לגור בשיקגו. הוא מדבר עם חברו הטוב ביג רד (לארי ספרסטיין) ועם ניני. לאחר השיחה עם ריקי, ניני כותבת את "All I Want". ג'ינה משכנעת את אי. ג'יי. ללכת איתה לנשף.

ניני מחליטה לא ללכת לנשף ולבלות את הערב עם מיס ג'ן וחברתה הטובה קורטני (דארה רני). מיס ג'ן פוגשת את אביו של ריקי, מייק (אלכס קוויג'אנו), וקשר רומנטי נוצר בין השניים. קרלוס (פרנקי רודריגז), העוזר של מיס ג'ן, עוזר לסב (ג'ו סראפיני), שלוהק לתפקיד שארפי בכוריאוגרפיה למחזמר והם מחליטים כי הם ילכו ביחד לנשף. ריקי נוזף בג'ינה על כך שניצלה את המצב בין ניני ואי. ג'יי. ולאחר שהתנצל, מסיע אותה לביתה והם מתיידדים. מיס ג'ן מזומנת לפגישה דחופה אצל מנהל בית הספר, ובעקבות כך מושהית מתפקידה. התלמידים מחליטים לתמוך במיס ג'ן ומתאגדים כדי לבצע שיר במהלך שימוע הפיטורין שלה, על מנת שבית הספר ישאיר אותה בתפקידה. בעקבות כך, מיס ג'ן לא מפוטרת על ידי הנהלת בית הספר. בפגישה מיס ג'ן מגלה שמייק הוא אביו של ריקי. ניני מקנאה בידידות הנרקמת בין ריקי לג'ינה.

במהלך חג ההודיה אשלין (ג'וליה לסטר) מארגנת מסיבה לכל צוות התיאטרון בביתה. במהלך המסיבה, אימה של ג'ינה מספרת לה כי הן נאלצות לעבור שוב לעיר אחרת. ביג רד ואשלין מתיידדים. ניני שוקלת לעבור ללמוד בבית הספר לאומנויות הבמה בדנוור. לאחר החג צוות השחקנים מגלה כי התיאטרון נשרף וכי הם לא יוכלו לבצע בו חזרות. קרלוס מעביר את ההצגה לתיאטרון נטוש אחר בעיר. מיס ג'ן מגלה את יכולת השירה של קורטני במהלך חזרה, לפני שקורטני מתקשרת לבית הספר לאמנויות הבמה שניני התעניינה בו. במהלך הזייה שמתרחשת לאחר מכה חזקה בראשה, מיס ג'ן חולמת על לוקאס גראביל, שגילם את ראיין בסרט המקורי, שמפציר בה להעביר את ההצגה חזרה לאיסט היי.

מיס ג'ן מעבירה את ההצגה לאולם הספורט הבית ספרי. מיס ג'ן מבקשת מקורטני לשחק את טיילור במקומה של ג'ינה, שעזבה את העיר. ג'ינה מגיעה במפתיע לגלם את תפקידה באמצע המופע. ניני מגלה כי קורטני הזמינה את הדקאנית של בית הספר לאמנויות הבמה למופע ונלחצת. במהלך המופע בן זוגה החדש של אימו של ריקי מגיע, וריקי, שמופתע ומאוכזב, מבקש מאי. ג'יי להחליף אותו. בזמן זה ריקי מתעמת עם אימו. ג'ינה מעודדת את ריקי לחזור ולצפות בהופעה בפנים. כשהוא נכנס ניני מעודדת אותו לבצע איתה את השיר "Breaking Free" והם מסיימים את ההופעה ביחד. בסוף ההופעה ניני וריקי מדברים, הוא מצהיר על אהבתו כלפיה והשניים מתנשקים. אשלין מקבלת פרחים מביג רד והשניים מתנשקים. ניני פוגשת את הדקאנית לאחר המופע, והיא מברכת את ניני ומציעה לה להצטרף לבית הספר לאומנויות בדנוור בעוד כחודש. אשלין מציעה לג׳ינה להישאר איתה לסמסטר הבא במקום לחזור לאימה בלואיזיאנה.

=== עונה שנייה (2021) ===
לאחר היציאה לחופשת חג המולד, מיס ג'ן מתכוננת למחזר האביב - היי סקול מיוזיקל 2. היא פוגשת את זאק רוי (דרק האף), בן זוגה לשעבר מימי התיכון שהתחיל לעבוד כמורה לתיאטרון בתיכון היריב, נורת' היי. הוא מספר לה כי הוא ותלמידיו עתידים להפיק מחזמר של בת הים הקטנה בתקווה לזכות בפרס אלן מנקן על הפקות תיאטרון בתיכונים. מיס ג'ן, מאוימת, מחליטה להחליף את המחזמר ליפה והחיה, על מנת להתמודד גם היא על הפרס. אביו של ריקי מודיע לו כי הם הולכים לעזוב את ביתם ולעבור לדירה, קטנה יותר, לאחר עזיבת אימו. ניני, לאחר שהתקבלה לבית הספר לאמנויות הבמה, חושפת בפני ריקי שהיא עוברת לדנוור. האודישנים למחזמר האביב מתחילים ותלמידה חדשה בשם לילי (אוליביה רוז קיגן) מנסה להתקבל, אך התלמידים ומיס ג'ן שמים לב להתנהגותה היהירה, ובשל כך היא אינה מקבלת תפקיד במחזמר. לתפקידים הראשיים מלוהקים אשלין וריקי בתפקידים של בל והחיה, בהתאמה. באותו הזמן, ניני מתחילה להרגיש בודדה בבית הספר החדש שלה.

ביום האהבה, ניני וריקי מנסים להיפגש, אך ללא הצלחה. קורטני מתחילה לעבוד כעוזרת מנהל בפיצרייה המשפחתית של ביג רד, וחווה קשיים עם אחד מהעובדים, האווי (רומן בנקס). החזרות למחזמר מתחילות ואשלין חוששת שהיא לא מתאימה לתיאור המסורתי של בל. לילי מספרת למיס ג'ן כי היא עוברת לנורת' היי. אי.ג'יי מגלה לניני שהוא לא התקבל לאוניברסיטת דיוק, אחת שאליה הלכו סביו, אימו ואביו. מתחילה סופת שלגים ומיס ג'ן וניני נתקעות בדרכים, בעוד שאר התלמידים נתקעים בבית הספר ללא חשמל. ניני מספרת למיס ג'ן כי היא אומללה בבית הספר בדנוור ומיס ג'ן מעודדת אותה לבחור במה שעושה אותה מאושרת. כתוצאה מכך ניני מחליטה להישאר באיסט היי.

כדי לחגוג את יום הולדתו ה-16 של קרלוס, תלמידי התיאטרון עורכים לו מסיבת הפתעה בחווה המשפחתית של סב. אביו של ריקי, מייק, מסכים לפקח על המסיבה לצד מיס ג'ן, וחיבתו אליה מתעצמת. מאוחר יותר באותה המסיבה, ג'ינה מתקשרת לאמה ומספרת לה שהיא מוכנה לחזור הביתה, בעוד שאי.ג'יי מוצא את עצמו מפתח רגשות רומנטיים כלפי ג'ינה. ריקי מנסה לשכנע את מיס ג'ן לתת לניני תפקיד במחזמר עכשיו כשהיא חזרה, אך היא לא מסכימה. עם זאת, כשנורת' היי פתאום משנים את הפקתם ל"יפה והחיה" גם הם כדי לתדלק את היריבות, מיס ג'ן חושבת על רעיון חדשני כדי לאפשר לניני לחזור לבמה. אחרי שנורת' היי פרסמו סרטון לפרסום המופע שלהם, מיס ג'ן יוזמת סדנת עבודה שתתפרס על סוף שבוע העוסקת באלתור על מנת לעזור לשחקנים בביטוי דמויותיהם. בנוסף, מיס ג'ן יוצרת עבור ניני תפקיד חדש שיאפשר לה להשתתף במופע, גרסה חיה של הוורד המכושף; ניני כותבת שיר המתאר את הרגשות של הוורד לקראת המופע. קרלוס מצלם את ניני שרה את השיר ללא ידיעתה ומעלה את הקליפ לאינסטגרם של התיכון. ניני עוזרת לקורטני למצוא את הביטחון להודות ברגשותיה כלפי האווי. ריקי מתחיל להרגיש שמערכת היחסים שלו עם ניני מתפוררת וכי הדברים סביבו משתנים יותר מדי ומביע את אי נוחותיותו מהזוגיות של אביו עם מיס ג'ן, מה שגורם לה לסיים את הקשר על מנת להגן על רגשותיי. ג׳ינה נפתחת לאשלין בנוגע לסוד שהסתירה, מגלה לה כי בסוף המחזמר של הסמסטר האחרון, ג'ינה הודתה ברגשותיה האמיתיים בפני ריקי. על מנת לעזור לה להישאר, אשלין מבצעת גרסה של השיר 'Home'.

לאחר שאיי.ג'יי וג'ינה מתחילים להנחות את תוכנית הבוקר הבית ספרית ביחד, הקשר שלהם מתחזק. קורטני חושפת את התלבושות להצגה והתלמידים חושדים כי נורת' היי גנבו מהם את המסכה של החיה. הם פולשים לנורת' היי ונתפסים על ידי לילי, שמציעה להם לעשות קרב ריקודים לשיר מהמחזמר שיבחר בצורה רנדומלית, והם מסכימים. השיר "The Rose Song" הופך לפופולרי ברשת וריקי חווה קושי לגבי השיר מכיוון שמילותיו מתארות את מערכת היחסים שלהם באור לא מחמיא. ניני פותחת חשבון אינסטגרם למוזיקה שלה ומאמצת את שמה המקורי - נינה. קורטני מגלה שהאווי מגלם את החיה במחזמר של נורת' היי ומרגישה נבגדת.

התלמידים נענשים על כך שפרצו לנורת' היי והחזרות למחזמר מושהות לשבוע. חשבון האינסטגרם של ניני צובר פופולריות, אבל ריקי מתוסכל מהתקשורת הלקויה של הזוג. הם נפרדים כשהם מבינים שהם עוצרים אחד את השנייה מלהתפתח ולגדול. ביג רד ואשלין נתקלים בבעיות קלות במערכות היחסים שלהם, לאחר שבטיולם האחרון לבית הספר היריב, התלמיד שמשחק את לומייר, אנטואן (אנדרו בארת׳ פלדמן) מציע לה לצאת לדייט ובאותו הזמן עוקץ את בן זוגה. בעיות נוספות נחשפות כשאשלין לא מבינה את חזונו לעתיד של בן זוגה, אך המצב מסתדר ביניהם כשהיא מבינה את טעותה. קורטני עדיין מסרבת להקשיב להאווי או לסלוח לו, אך מתחילה להוריד את חומותיה לאחר שהוא שר לה סרנדה לשיר 'If I Can't Love Her'.

אחרי שנורת' היי מפרסמים סרטון המשמיץ את איסט היי בזמן חופשת האביב, ניני ואשלין כותבות בתגובה את השיר "You Ain't Seen Nothin" אותו מבצעים צוות שחקני המחזמר. ריקי טס לבקר את אמו בשיקגו בעודו מדוכדך בעקבות הפרידה מניני. במהלך הביקור הוא כותב את השיר "Let You Go" המבטא את רגשותיו.

שבועיים לפני מופע הפתיחה, סצנת השינוי של החיה עדיין אינה מבוצעת כמו שצריך, וכולם מנסים למצוא פתרון יצירתי לבעיה בכך שהם מתפזרים לשני צוותים; הבנות בנוסף לסב מתאגדות אצל אשלין, והבנים באים למרתפו של ביג רד. סב מרגיש חוסר ביטחון במערכת היחסים שלו עם קרלוס מכיוון והאופציות של שניהם בנוגע לאהבה מוגבלות, וריקי עוזר לקרלוס לכתוב שיר אהבה למענו שיבטא את רגשותיו האמיתיים. במהלך חזרה לא מבוקרת של צוות השחקנים, ריקי נקשר ועולה אל התקרה בחבלים, מה שמוביל לכך שהחבלים נקרעים והוא מתרסק על הרצפה.

בערב הפתיחה, מגלים שבזמן נפילתו, ריקי פצע את אשלין, משאיר את שניהם עם יד שבורה. הם עדיין נאלצו לעשות את ההצגה מפני שמיס ג'ן לא ליהקה אף שחקנים מחליפים לאחר המחזמר הקודם. לילי וריקי מתחילים לדבר מאחורי הקלעים והזוג מתחיל להתחבר. אחיה של ג'ינה, ג'יימי (ג'ורדן פישר), מופיע ואחרי שהוא מברך את ג'ינה, היא סולחת לו על שעזב אותה ואת אמה. קורטני נתקלת בהאווי, שנראה מעט חרד, מה שגורם לה להתחיל לפקפק בעצמה. ג'יימי ואיי. ג'יי. מדברים על ג'ינה וג'יימי מודה לו על היותו דמות אח בשבילה, דבר שבא עבורו כהפתעה. צוות המחזה לא מצליח למצוא את הרתמה של ריקי לסצנת השינוי לאחר שלילי גונבת אותה. ההצגה מסתיימת לאחר שצוות השחקנים אלתר סצנת שינוי המחליפה את הרתמה.

אשלין מרגישה מעט מדוכדכת עקב כך שלא ראתה את בן זוגה לרוב המופע, וחברי הקאסט גורמים לה להאמין כי הוא אף הלך הביתה לפני שהם הספיקו עוד לדבר, דבר שהם עושים עקב ידיעתם על תוכניתו הסודית של ביג רד, שהכין לה שלט עם שמה באורות על מנת להראות לה את גאוותו. האווי מספר לקורטני שהוא רוצה להמשיך את מערכת היחסים ביניהם, והיא מסכימה. מר מזארה מגלה לאי.ג'י. כי הוצעה לו עבודה בקלטק לתוכנית הרובוטיקה שלהם לאחר שאביו של אי.ג'יי המליץ עליו. בשל אי ההבנה שלו לגבי רגשותיה של ג'ינה לאחר שיחתו עם ג'יימי, אי.ג'יי. מבטל את הדייט שלו עם ג'ינה. ניני וריקי קוראים אחד לשנייה את כרטיסי הברכה שלהם. קרלוס וסב נתקלים במיס ג'ן המתוחה. ג'ינה מספרת לניני שאי.ג'יי. ביטל את הדייט, וניני מנחמת אותה, בעוד ג'ינה אומרת לניני שהיא צריכה להרחיב את קריירת המוזיקה שלה ולפנות לג'יימי. ריקי מעניק למיס ג'ן את ברכתו לצאת עם אביו. בפיצרייה, לילי ואנטואן מתפרצים למסיבה בצורה לא מוזמנת ומיד מגורשים בידי התלמידים, ולילי חושפת שהיא מחבבת את ריקי. מיס ג'ן והתלמידים מחליטים שעליהם לפרוש מהתחרות. מר מזארה חושף את רגשותיו כלפי מיס ג'ן. ניני מתקשרת לג'יימי, בעוד שריקי מתקשר ללילי. אשלין מזכירה כלאחר יד כי אי ג'יי מאמין שג'ינה רואה בו אח - מה שגרם לג'ינה למצוא את אי.ג'יי. ולבקש ממנו להיות הנשיקה הראשונה שלה.

=== עונה שלישית (2022) ===
ג'ינה, אי.ג'יי, אשלין, קורטני וקרלוס מגיעים לקליפורניה כדי להשתתף במחנה הקיץ "שאלו לייק". החברים פוגשים את מדוקס (סיילור בל), מדריכה בהכשרה, ואת ג'ט (אדריאן ליילס), חניך חדש ומסתורי. ג'ינה ואי. ג'יי התחילו מערכת יחסים, ולג'ינה יש שאיפות לגלם את התפקיד הראשי במחזמר, שמתגלה כ"לשבור את הקרח". קורבין בלו מופיע במחנה כדי להכריז על הכוונה שלו לצלם סדרה התתעד את תהליכי ההכנה למחזמר, אותה ינחה. כשמנהל המחנה דיואי ווד (ג'ייסון ארלס) מבין שקורבין לא יהיה במאי המחזמר, הוא מגייס את אי.ג'יי למלא את התפקיד. ריקי מבלה עם לילי, אך לאחר שגילה את הרתמה הגנובה שברשותה, הוא דוחה את הטיול עם משפחתה, ומחליט ללכת למחנה עם חבריו. בינתיים, ניני נפגשת עם מיס ג'ן כדי לחפש השראה לכתיבת השירים שלה, לפני שהיא יוצאת לטיול עם אמהותיה לדרום קליפורניה. לאחר מכן, החניכים מתכוננים לאודישנים למחזמר. ג'ינה מקנאה בחברות של אי. ג'יי עם ואל (מג דונלי), חניכה לשעבר שהופכת לכוריאוגרפית של המחזמר. ג'ט שר באודישן ועושה רושם. בינתיים, האמהות של ניני קובעות לה להיפגש עם חבר שלהן, מרווין (ג'סי טיילר פרגוסון), שהיא מגלה שהוא אביה הביולוגי.

רשימת השחקנים של המחזמר מתפרסמת, וחושפת כי התפקידים הראשיים הם ג'ינה בתור אנה, קורטני בתור אלזה וריקי בתור קריסטוף. אי ג'יי נדהם לגלות שואל ליהקה אותו לתפקיד סוון האייל בנוסף לתפקידי הבמאי שלו. הוא מוצא את תפקיד הבימוי שלו תובעני ומתחיל להתרחק מחבריו. מדוקס לוקחת את הקבוצה לטיול קמפינג. למדוקס וג'ט יש עימות, בו הם חושפים שהם אחים. אשלין משלימה עם הליהוק שלה לאנסמבל המופע. אי ג'יי משתדל להבטיח שביקורו האחרון של קורבין בלו לא יביא לדרמה כלשהי, בזמן שהצוות מתחיל לצלם את תהליך החזרות. החזרה הראשונה מתרחשת, וצ'אנינג (בן סטילוול) משכנע את קורבין ליצור דרמה בין החניכים לסרט התיעודי. אמה של ג'ינה מתקשרת לומר שהיא חוזרת לסולט לייק סיטי, בעוד אי ג'יי מקבל מכתב מאביו, שיש לו תוכניות ללמוד בבית ספר בסנט לואיס.

החניכים מנסים ליצור דרמה במהלך החזרות למופע על מנת ליצור עניין בסרט התיעודי של קורבין. קרלוס מוביל את הקבוצה באלתורים של קונפליקטים בין החניכים. עם זאת, צוות הצילום מזהה את הרגשות האמיתיים של ג'ינה וחששותיה לגבי הידידות של אי ג'יי עם ואל. החניכים מבחינים במתח בין ג'ינה וריקי, וג'ינה מתעמתת עם אי ג'יי על כך שלא סיפר לה על כוונותיו לעבור לסנט לואיס. צ'אנינג מרוצה מהתוכן שצילם, אבל הדרמה הבדיונית מתעלה על החזרות והופכת לאמיתית; הקבוצה בסופו של דבר מגלה שמדוקס וג'ט הם אחים. מדוקס מדברת עם אשלין על הרגשות הרומנטיים שהיא חושדת שיש לאשלין כלפי ואל, וקורטני הופכת להיות מודעת לחרדות שלה. ריקי מודה בפני קרלוס ברגשותיו כלפי ג'ינה, אבל זה נתפס בעדשת המצלמה. מלחמת צבעים מתחילה והחניכים מחולקים לשני צוותים: כחול וצהוב. החניכים מתחרים במשחקי ספורט ובתחרויות אתלטיות לאורך כל היום. מיס ג'ן באה לסייע לאי ג'יי לביים את המחזה. אשלין מודה ברגשותיה כלפי ואל. הקבוצה הצהובה זוכה בתחרות וכתוצאה מכך, מדוקס וג'ט מתקרבים. ריקי מחליטה לעזור לג'ט לחבר שוב בין מדוקס לבת זוגה לשעבר, מדיסון (ג'וג'ו סיווה).

ההכנות לנשף המחנה מתחילות. קרלוס מקבל את אשלין לקהילה הגאה; סב מגיע למחנה לבקר את קרלוס. כחלק מהתוכנית של ג'ט, מדיסון מגיעה גם היא ומתנצלת על הפרידה ממדוקס. מדוקס וג'ט משלימים. מדוקס ומדיסון מחליטות לחזור, אבל מדוקס מבינה כי היא מפתחת רגשות לאשלין. ג'ינה מרגישה שבמהלך הקיץ אי ג'יי לא הקדיש לה זמן ומחליטה להיפרד ממנו. ריקי חושש שצילומים המכילים את הווידוי שלו על רגשותיו כלפי ג'ינה יתפרסמו בקרוב; הוא מתכנן לספר לה, אבל לאחר שגילה על הפרידה, מחליט שלא. החרדה של קורטני מתעצמת בלילה שלפני ההפקה. יום ההולדת של ריקי חל באותו יום של ערב הפתיחה; ביג רד, מיס ג'ן וניני מגיעים לצפות בהפקה. ניני אומרת למיס ג'ן שהיא עוברת לגור בקליפורניה. מדוקס שואלת את אשלין אם היא מתכננת לספר לביג רד על נטייתה המינית. ההופעה מתחילה ומשודרת בשידור חי באינטרנט. אלכס (אריה ברוקס) עוזרת לקורטני לנהל את החרדה שלה לאורך המופע. הניסיונות של צ'אנינג במופע לא צולחים וקורבין מפטר אותו. קורבין שר את "Everyday" עם צוות השחקנים לאחר ההופעה. חודש לאחר מכן, בהקרנת הבכורה של הסרט התיעודי, החניכים המומים מאיך שהם הוצגו על המסך. אשלין מכלה שביג רד הוא ביסקסואל. ג'ינה וריקי חושפים את רגשותיהם אחד כלפי השני ומתנשקים.

=== עונה רביעית (2023) ===
בעונה זאת תלמידי איסט היי מעלים הפקת תיאטרון של "היי סקול מיוזיקל 3" במקביל לצילומי הסרט "היי סקול מיוזיקל 4: האיחוד".<ref name=":7"></ref> בסוף הפרק האחרון, ג'ינה מוציאה הודעה מפתיעה במהלך מסיבת עיתונאים. היא מגלה שהיא לוהקה לסרט הוליוודי גדול, שיצולם בניו זילנד. זה מוביל את ריקי להאמין שג'ינה תעזוב. הוא ממהר להצהיר על אהבתו אליה במחווה רומנטית גדולה באמצעות שיר. עם זאת, ג'ינה מגלה שהיא למעשה התוודתה על רגשותיה על ידי הנחת פתק בכובע שלו במהלך חג ההודיה. בטוויסט, ג'ינה משתמשת בהשפעתה החדשה כדי לשכנע את במאית הסרט, קווין (קייטלין ריילי), לשנות את מיקום הצילומים של הסרט לסולט לייק סיטי. זה מאפשר לה להישאר באיסט היי ולהשתתף במחזמר האביב. בהשראת המהלך הזה, גם מיס ג'ן (קייט ריינדרס) מחליטה להישאר באיסט היי, מוותרת על הצעה להצטרף לצוות השחקנים של "מרשעת". לדמויות אחרות יש התפתחויות משלהן, כמו אשלין ומדוקס שחולקות נשיקה, קורטני שבוחרת ללכת ללמוד ב-HBCU, סב שיוצא מהארון בפני אביו ועוד מערכות יחסים שונות שנוצרות.<ref></ref>

== שחקנים ודמויות ==
=== דמויות ראשיות ===
* נינה "ניני" סלזר-רוברטס (אוליביה רודריגו) <small>(עונות 1–2, משנית עונה 3)</small> – חובבת מחזות זמר ותיאטרון. יש לה שתי אימהות והיא הייתה במערכת יחסים עם ריקי עד שנפרדו והיא הכירה את אי ג'יי במחנה הקיץ. היא מלוהקת לתפקיד הראשי של גבריאלה מונטז במחזמר בעונה הראשונה לצד ריקי וכך הם מתאהבים מחדש וחוזרים להיות ביחד. היא מתקבלת לבית ספר לאמנויות בדנוור ועוברת לשם, אך מרגישה כי המוסד לא מאפשר לה את הגמישות והיצירתיות הנדרשות לעיסוק שלה ככותבת שירים וחוזרת לסולט לייק סיטי. היא וריקי נפרדים לאחר חזרתה לעיר. היא ממשיכה לכתוב שירים ומקבלת הזדמנות לעבוד עם אחיה של ג'ינה, שהוא מפיק מוזיקלי מצליח. בעונה השלישית יוצאת עם משפחתה לטיול בקליפורניה ופוגשת את אביה הביולוגי. בסוף העונה השלישית עברה לקליפורניה לצמיתות.
* ריצ'רד "ריקי" בוון (ג'ושוע באסט) – תלמיד בתיכון איסט היי שהוריו בתהליכי גירושים. החבר הטוב ביותר של ביג רד. היה במערכת יחסים עם ניני עד שנפרדו לפני תחילת הקיץ. הוא מעוניין לחזור אליה ולכן נבחן למחזמר ומתקבל לתפקיד הראשי של טרוי בולטון, בו הוא מככב לצידה. במהלך החזרות הם מתקרבים ומתאהבים מחדש וחוזרים בערב הפתיחה של המחזמר. בעונה השנייה מתקבל לתפקיד הראשי של החיה במחזמר. הוא וניני נפרדים לאחר שהם מרגישים שהם רוצים דברים שונים. הוא מתחיל לצאת עם לילי, אך במהרה הוא מגלה כי היא ניסתה לחבל במחזמר שהעלו, נפרד ממנה ויוצא עם חבריו למחנה קיץ. הוא מפתח רגשות לג'ינה והם אף מככבים ביחד במחזמר. הוא וג'ינה חולקים נשיקה בסיום העונה השלישית.
* אלטון ג'ון "אי. ג'יי". קאזוול (מאט קורנט) <small>(עונות 1–3, משני עונה 4)<ref name=":1" /></small> – תלמיד כיתה י"ב וספורטאי חובב תיאטרון שניני פגשה בעבר במחנה קיץ, שמלוהק לתפקיד צ'אד דנפורת' והשחקן המחליף לתפקיד טרוי. במהלך הזוגיות שלו עם ניני הוא מתנהג בצורה מניפולטיבית - מה שגורם לפרידה שלהם. בעונה השנייה מלוהק לתפקיד גסטון. לא מתקבל לאוניברסיטת דיוק, מחליט לקחת שנת חופש לפני האוניברסיטה וזה גורם לקרע בינו לבין אביו. בסוף העונה השנייה, הוא וג'ינה מתנשקים. בעונה השלישית הוא נבחר על ידי מנהל המחנה, אגם רדוד, לביים את המחזמר, לשבור את הקרח, ובנוסף גם מלוהק לתפקיד של סוון. בגלל עומס העבודה שלו, הוא וג'ינה מתרחקים עד שהיא נפרדת ממנו.
* ג'ינה פורטר (סופיה ויילי) – תלמידה חדשה עם תשוקה לתיאטרון, המלוהקת בתור טיילור מקסי והשחקנית המחליפה לתפקיד לגבריאלה. במהלך העונה הראשונה מנסה לחבל לניני בתהליך החזרות ולקבל את התפקיד שלה. אימה מודיעה לה בתחילת העונה השנייה כי הן עוזבות את העיר, ואשלין מזמינה אותה להתגורר איתה בינתיים. היא מלוהקת לתפקיד מאבקת הנוצות במחזמר היפה והחיה. בסוף העונה השנייה היא ואי ג'יי מתנשקים. בעונה השלישית יוצאת עם חבריה למחנה קיץ ומלוהקת לתפקיד של אנה במחזמר. היא ואי ג'יי נפרדים לפני עליית המופע. בסוף העונה השלישית היא מודה בפני ריקי כי יש לה רגשות כלפיו והם מתנשקים.
* נואה "ביג רד" רדנוביץ' השלישי (לארי ספרסטיין) <small>(עונות 1–2, משני עונות 3–4)<ref name=":1" /></small> – חברו הטוב ביותר של ריקי, שבניגוד לרצונו מתחיל לעבוד בהפקת המחזמר למרות חוסר הידע שלו בנושא תיאטרון. מאוחר יותר נחשף שהוא בעל כשרון נסתר בסטפס ובעל ידע בתחום האלקטרוניקה. בעונה השנייה מלוהק לתפקיד לה-פו (היפה והחיה). הוא ואשלין ביחד מאז סוף העונה הראשונה. בסוף העונה השלישית הוא חושף כי הוא ביסקסואל.
* אשלין קאזוול (ג'וליה לסטר) - בת דודתו של איי ג'יי השואפת להיות פזמונאית, המלוהקת לתפקיד גברת דרבוס בעונה הראשונה. בעונה השנייה מלוהקת לתפקיד הראשי של בל. בעונה השלישית היא במקהלה של המחזה ומפתחת רגשות למדריכה שלה במחנה, ואל. נהיית בת זוגו של ביג רד בסוף העונה הראשונה.
* קורטני גרין (דארה רני) - חברתה הטובה של ניני ואקטיביסטית פמיניסטית, העובדת במחלקת התלבושות של המחזמר. בעונה השנייה מלוהקת לתפקיד גברת תֵּיוֹן. בעונה השלישית מלוהקת לתפקיד הראשי של אלזה יש לה פחד גבהים.
* קרלוס רודריגז (פרנקי רודריגז) – הכוריאוגרף של ההפקה שעובד לצד מיס ג'ן. בעונה השנייה מלוהק לתפקיד לומייר. בעונה השלישית מלוהק לתפקיד של אולף. בן זוגו של סב.
* בנג'מין מזארה (מארק סיינט סייר) <small>(עונות 1–2 ו-4)<ref name=":1" /></small> – מורה המדעים בתיכון שמתנגד להתמקדות של בית הספר באמנויות הבמה. הוא ומיס ג'ן מתחברים ומסייעים אחד לשנייה בפרויקטים שונים. בסוף העונה השנייה הם הופכים לזוג.
* ג'ניפר "מיס ג'ן" (קייט ריינדרס) <small>(עונות 1–2 ו-4, אורחת עונה 3)<ref name=":1" /></small> – המורה החדשה לדרמה של איסט היי, שהופיעה בסרט המקורי של היי סקול מיוזיקל כרקדנית רקע וביימה את הפקת בית הספר. יצאה עם מייק, אביו של ריקי, אך הם נפרדו. מאוחר יותר מתחילה זוגיות עם בנג'מין.
*סבסטיאן "סב" מתיו-סמית (ג'ו סרפיני) <small>(ראשי עונה 2, משני עונה 1 ו-4, אורח עונה 3)<ref name=":1" /></small> – תלמיד המלוהק לתפקיד שארפיי אוונס. הוא מתחיל מערכת יחסים עם קרלוס. בעונה השנייה מלוהק לתפקיד צ'יפ.
*ג'ט (אדריאן ליילס) <small>(עונה 3, משני עונה 4)<ref name=":1" /></small> – בחור חדש ומסתורי במחנה הקיץ. מלוהק לתפקיד של האנס. אחיה של מדוקס. לא בחר להגיע למחנה, אך מתחבר מהר לריקי.
*מדוקס "גאדג'ט" (סיילור בל) <small>(עונה 3, משנית עונה 4)<ref name=":1" /></small> – בחורה בעל חוש טכנולוגי, שנונה, שתמיד מצייתת לכללים. חניכה ותיקה במחנה וחברה טובה של אי.ג'יי. אחותו של ג'ט. לא מתחברת בקלות לאנשים ומרגישה נחותה לצד אחיה.
*ואל (מג דונלי) <small>(עונה 3) –</small> סטודנטית מצחיקה ובעלת ביטחון עצמי. חניכה ותיקה במחנה הקיץ שהפכה למדריכה בהכשרה. הכוריאוגרפית של המחזמר. חברה טובה של אי ג'יי.<ref></ref>
*אמי (ליאמני סגורה) <small>(עונה 4; משנית עונה 3)<ref name=":1" /></small> – תלמידת כיתה ח' מפוחדת הנבחנת לראשונה להפקת התיאטרון במחנה הקיץ.<ref name=":3" />

=== דמויות משניות ===
* אלכסיס נליס בתפקיד נטלי באגלי, מנהלת הבמה בהפקה.
* ניקול סאליבן ומישל נואה בתפקיד קרול ודנה, האמהות של ניני.
* ז'יאן סקאטה בתפקיד מלו, סבתא של ניני.
* אלכס קוויג'אנו בתפקיד מייק בוואן, אביו של ריקי, שאשתו עזבה אותו לשיקגו.
* ולנטה רודריגז בתפקיד המנהל גוטיירז.
* בת' לאק בתפקיד לין בוואן, אשתו של מייק ואמו של ריקי, שחוזרת כדי להודיע שהיא ומייק מתגרשים.
*דרק האף בתפקיד זאק, <small>(עונה 2)</small> בן זוגה לשעבר של מיס ג'ן ושחקן ומורה לדרמה בבית הספר נורת' היי.
*אוליביה רוז קיגן בתפקיד לילי, <small>(עונות 2–3)</small> תלמידה חדשה באיסט היי שנבחנת למחזמר "היפה והחיה" ולא מקבלת תפקיד בשל התנהגות מרושעת כלפי התלמידים האחרים. היא עוברת לאחר מכן לנורת' היי, ומתקבלת לתפקיד הבמאית המשותפת של ההצגה ביחד עם זאק, מגלמת את בל במחזה של נורת היי.
*רומן בנקס בתפקיד האווי, <small>(עונה 2)</small> תלמיד בנורת' היי שעובד בפיצריה של המשפחה של ביג רד. מתיידד עם קורטני. מגלם את החיה במחזה של נורת' היי.
*אנדרו בארת פלדמן בתפקיד אנטואן, <small>(עונה 2)</small> תלמיד בתוכנית לחילופי סטודנטים בנורת' היי. מגלם את לומייר במחזה של בית ספרו.
*קימברלי ברוקס בתפקיד מישל גרין <small>(עונה 2)</small>, אמא של קורטני.
*בן סטילוול בתפקיד צ'אנינג <small>(עונה 3)</small>, צלם סדרת הדוקו על ההפקה התיאטרלית של "לשבור את הקרח" במחנה הקיץ.<ref name=":3"></ref>
*אריה ברוקס בתפקיד אלכס <small>(עונה 3)</small>, תלמידת כיתה ח' שנונה וחכמה וחניכה חדשה במחנה הקיץ.<ref name=":3" />

=== תפקידי אורח ===
* קייסי (קייסי סטרוה) <small>(עונה 1, 4)</small> – חברת מועצת בית הספר. סטרוה גילמה את מרת'ה קוקס בסרט המקורי. מגיעה לצלם את הסרט "היי סקול מיוזיקל 4: האיחוד" באיסט היי במהלך העונה הרביעית.
* לוקאס גראביל <small>(עונות 1, 4)</small> – מופיע בתרחיש חלומי. גראביל שיחק את ראיין אוונס בסרט המקורי. מגיע לצלם את הסרט "היי סקול מיוזיקל 4: האיחוד" באיסט היי במהלך העונה הרביעית. במהלך העונה הרביעית, הזהות הקווירית של ראיין מאושרת, לאחר שבעבר רק נרמזה.<ref></ref>
*ג'ק (אשר אנג'ל) <small>(עונה 2)</small> – נער שג'ינה פוגשת בשדה התעופה ומתיידדת איתו.
*ג'יימי פורטר (ג'ורדן פישר) <small>(עונה 2)</small> – אחיה הגדול של ג'ינה. עובד כמפיק מוזיקלי.
*קורבין בלו <small>(עונות 3–4) –</small> כוכב הזיכיון "היי סקול מיוזיקל". מגיע למחנה הקיץ על מנת לצלם סרט דוקומנטרי על המחזה. מגיע לצלם את הסרט "היי סקול מיוזיקל 4: האיחוד" באיסט היי במהלך העונה הרביעית.
*ג'ייסון ארלס בתפקיד דיואי ווד <small>(עונה 3)</small>, מנהל מחנה הקיץ.
*מדיסון (ג'וג'ו סיווה) <small>(עונה 3)</small> – בוגרת מחנה הקיץ ובת זוגה לשעבר של מדוקס.<ref name=":6"></ref>
*מרווין (ג'סי טיילר פרגוסון) <small>(עונה 3)</small> – חבר של משפחתה של ניני המתגלה כאביה הביולוגי.<ref name=":6" />
*מוניק קולמן <small>(עונה 4)</small> – מגיעה לצלם את הסרט "היי סקול מיוזיקל 4: האיחוד" באיסט היי במהלך העונה הרביעית. גילמה את דמותה של טיילור בסדרת הסרטים המקורית.

== פרקים ==

=== פרקים מיוחדים ===
ב-11 בנובמבר 2020 שודר פרק מיוחד בן 45 דקות של הסדרה לכבוד חג המולד. הפרק כלל חידושים של שירי חג המולד וחנוכה מסורתיים.<ref></ref>

=== עונה 1 ===
{| class="wikitable plainrowheaders" style="text-align:center;"
! scope="col" style="background:#800080; color:#000;" |מספר הפרק(בסדרה)
! scope="col" style="background:#800080; color:#000;" |מספר הפרק(בעונה)
! scope="col" style="background:#800080; color:#000;" |שם הפרק בעברית
! scope="col" style="background:#800080; color:#000;" |שם הפרק באנגלית
! scope="col" style="background:#800080; color:#000;" |תאריך שידור מקורי
|-
|1
|1
|האודישנים
|The Auditions
|8 בנובמבר 2019
|-
|2
|2
|קריאת התסריט
|The Read-Through
|15 בנובמבר 2019
|-
|3
|3
|המחליפים הנפלאים
|The Wonderstudies
|22 בנובמבר 2019
|-
|4
|4
|העמדה
|Blocking
|29 בנובמבר 2019
|-
|5
|5
|נשף פגישת מחזור
|Homecoming
|6 בדצמבר 2019
|-
|6
|6
|איזה צוות?
|?What Team
|13 בדצמבר 2019
|-
|7
|7
|חג ההודיה
|Thanksgiving
|20 בדצמבר 2019
|-
|8
|8
|החזרה הטכנולוגית
|The Tech Rehearsal
|27 בדצמבר 2019
|-
|9
|9
|ליל הבכורה
|Opening Night
|3 בינואר 2020
|-
|10
|10
|מערכה שנייה
|Act Two
|10 בינואר 2020
|}

=== עונה 2 ===
{| class="wikitable plainrowheaders" style="text-align:center;"
! scope="col" style="background:#FF7F00; color:#000;" |מספר הפרק(בסדרה)
! scope="col" style="background:#FF7F00; color:#000;" |מספר הפרק(בעונה)
! scope="col" style="background:#FF7F00; color:#000;" |שם הפרק בעברית
! scope="col" style="background:#FF7F00; color:#000;" |שם הפרק באנגלית
! scope="col" style="background:#FF7F00; color:#000;" |תאריך שידור מקורי
|-
|14
|1
|ערב ראש השנה
|New Year's Eve
|14 במאי 2021
|-
|15
|2
|ליהוק
|Typecasting
|21 במאי 2021
|-
|16
|3
|יום האהבה
|Valentine's Day
|28 במאי 2021
|-
|17
|4
|הסערה
|The Storm
|4 ביוני 2021
|-
|18
|5
|מסיבת גיל חמש עשרה
|The Quinceañero
|11 ביוני 2021
|-
|19
|6
|כן, ו...
|Yes, And
|18 ביוני 2021
|-
|20
|7
|טיול שנתי
|The Field Trip
|25 ביוני 2021
|-
|21
|8
|קרוב לוודאי
|Most Likely To
|2 ביולי 2021
|-
|22
|9
|חופשת האביב
|Spring Break
|9 ביולי 2021
|-
|23
|10
|שינוי צורה
|The Transformation
|16 ביולי 2021
|-
|24
|11
|תחילת ההופעה
|Showtime
|23 ביולי 2021
|-
|25
|12
|הזדמנות שנייה
|Second Chances
|30 ביולי 2021
|}

=== עונה 3 ===
{| class="wikitable plainrowheaders" style="text-align:center;"
! scope="col" style="background:#E32636; color:#000;" |מספר הפרק(בסדרה)
! scope="col" style="background:#E32636; color:#000;" |מספר הפרק(בעונה)
! scope="col" style="background:#E32636; color:#000;" |שם הפרק בעברית
! scope="col" style="background:#E32636; color:#000;" |שם הפרק באנגלית
! scope="col" style="background:#E32636; color:#000;" |תאריך שידור מקורי
|-
|35
|1
|חניכים מאושרים
|Happy Campers
|27 ביולי 2022
|-
|36
|2
|אל הלא נודע
|Into the Unknown
|3 באוגוסט 2022
|-
|37
|3
|האישה ביער
|The Woman in the Woods
|10 באוגוסט 2022
|-
|38
|4
|בלי דרמה
|No Drama
|17 באוגוסט 2022
|-
|39
|5
|החניכים האמיתיים של שאלואו לייק
|The Real Campers of Shallow Lake
|24 באוגוסט 2022
|-
|40
|6
|מלחמת צבעים
|Color War
|31 באוגוסט 2022
|-
|41
|7
|נשף המחנה
|Camp Prom
|7 בספטמבר 2022
|-
|42
|8
|לעזוב
|Let It Go
|14 בספטמבר 2022
|}

== פסקולים ==

העונה הראשונה מכילה תשעה שירים מקוריים, כשבכל פעם אחד מהשירים מופיע בכל אחד מתשעת הפרקים הראשונים. רוב השירים מבוצעים בביצוע חי על ידי השחקנים.<ref name="billboard1"></ref><ref name="federleint1" /><ref name="broadwayworldsoundtrack"></ref> חלק מהשחקנים ליוו את הביצועים שלהם על כלי נגינה כמו גיטרה.<ref name="indiewire1" /> רודריגו כתבה שיר מקורי לסדרה, "All I Want", וכתבה יחד עם באסט ומפיק המוזיקה דן בוק את השיר "Just for a Moment".<ref name="playbill1"></ref><ref name="bustle3"></ref>

פסקול העונה הראשונה, הכולל את השירים חדשים והביצועים לשירים מהסרט המקורי, יצא לאור ב-10 בינואר 2020, עם סיום העונה הראשונה, על ידי וולט דיסני רקורדס.<ref name="playbill1" /> לקראת יציאת הפסקול, שירים נבחרים יצאו לאור מדי שבוע בהתאמה לשידורם הפרקים.

בעונה השנייה נכללו בפסקול שירים חדשים וגרסאות חדשות לשירים ממחזמר דיסני המקורי, היפה והחיה, שנכתבו על ידי אלן מנקן, הווארד אשמן וטים רייס.<ref name="BeautyandtheBeast"></ref> רודריגו ובאסט כתבו מוזיקה מקורית גם לעונה השנייה של הסדרה.<ref></ref> אלבום הפסקול של העונה השנייה יצא לאור ב-30 ביולי 2021, עם סיום שידור העונה השנייה.

בעונה השלישית נכללו שירים מסדרת הסרטים המקורית, בנוסף לשירי "לשבור את הקרח" ו"קאמפ רוק". ב-8 ביולי 2022 יצא לאור הסינגל הראשון מתוך העונה השלישית, "It's On", גרסת כיסוי לשיר מתוך קאמפ רוק 2: הג'אם האחרון. ב־16 בספטמבר יצא לאור פסקול העונה השלישית.

== הפקה ==
=== פיתוח ===
ב-9 בנובמבר 2017, הוכרז כי דיסני מפתחת עיבוד טלוויזיוני לסדרת הסרטים היי סקול מיוזיקל.<ref name="announced1"></ref><ref name="announced2"></ref> הסדרה הייתה צפויה לעלות לשידור בבכורת בשירות הסטרימינג העתידי של דיסני, דיסני+. החברה תכננה להתאים את הזיכיון לפורמט טלוויזיוני ופנתה ליוצר טים פדרלה כדי לפתח רעיון לסדרה.<ref name="indiewire1"></ref> פדרלי הציג את הסדרה בסגנון המוקומנטרי בינואר 2018 והמשיך לכתוב טיוטות לתסריט יחד עם ערוץ דיסני.

ב־6 בספטמבר, דיסני העניקה להפקה אור ירוק לעונה ראשונה המורכבת מעשרה פרקים.<ref name="SeriesOrder"></ref> חשף גם כי התכנית תהיה מסוגת המוקומנטריה ויצאה לאור רשימת הדמויות.<ref></ref> הסדרה מופקת בשיתוף עם ערוץ דיסני.<ref name="federleint2"></ref>

באוקטובר 2019, לקראת יציאת העונה הראשונה, דיסני+ חידשו את הסדרה לעונה שנייה. פדרלי הצהיר כי עלילת העונה השנייה לא תתמקד בהפקה של היי סקול מיוזיקל 2;<ref name="federleint1"></ref><ref name="popsugar1"></ref> נחשף בחמישה בפברואר 2020 כי ההפקה המוצגת תהיה היפה והחיה.<ref></ref> העונה השנייה כללה 12 פרקים.<ref></ref> ב-13 בספטמבר של אותה השנה חודשה הסדרה לעונה שלישית.<ref name=":0"></ref> בנובמבר יצא טיזר שהמחזמר המוצג בעונה יהיה "לשבור את הקרח".<ref name="frozen2021"></ref> העונה השלישית צפויה לעלות לאוויר ב־27 ביולי 2022.<ref name=":4" />

במאי 2022, עוד לפני עליית העונה השלישית לאוויר חודשה הסדרה לעונה רביעית.<ref name=":4" /> ביוני 2023 הוכרז כי העונה הרביעית תהיה האחרונה.<ref name=":1" />

=== כתיבה ===
פדרלי קיבל השראה לסגנון המוקומנטרי של הסדרה מסרטים ותוכניות אחרות כגון מחכים לגופמן והמשרד. הוא קיבל השראה ליצור סדרה שבה תוצג המוזיקה כנושא מרכזי, תוך כדי שהוא מתבסס על ניסיונו כשחקן ברודוויי לשעבר.<ref name="playbill2"></ref>

הסדרה כוללת ייצוג של להט"בים, עם שתי דמויות המזדהות כהומואים: קרלוס וסב.<ref name="advocate1"></ref><ref name="bustle2"></ref> בריאיון לאדבוקט, פרנקי רודריגז שיבח את פדרלי על שכתב את דמותו, קרלוס כהומו מבלי להיכנע למאפיינים של דמות קווירית טיפוסית. דמותו של וסב מבצעת את התפקיד של שארפיי במחזמר, דוגמה לליהוק מגדרי לא מסורתי. הסדרה אף מציגה מערכת יחסים של בני-זוג מאותו המין כאשר קרלוס מזמין את סב לבוא עמו לנשף בית הספר.<ref name="homecoming1"></ref><ref name="homecoming2"></ref> הסדרה מציגה גם הורות להט"בית דרך שתי אמהותיה של ניני, קרול ודנה. בנוסף לייצוג זה הסדרה כוללת גם נושאים כמו גירושים.<ref name="hollywoodlife1"></ref>

בעונה הרביעית, כוכבי הסרטים המקוריים (בלו, קולמן וגראביל) היו מעורבים בעיצוב קווי העלילה של הדמויות שלהם.<ref name=":7" />

=== ליהוק ===
[[אוליביה רודריגו מגלמת את דמותה של ניני בסדרה]]
פדרלי הביע את החשיבות של ליהוק בני נוער אמיתיים בתפקידים ראשיים כדי להוסיף אותנטיות לסדרה מבוססת על גיל התיכון. ב-17 באוקטובר 2018 פורסם כי ג'ושוע באסט לוהק לתפקיד ראשי.<ref name="Bassett"></ref> שאר צוות השחקנים פורסם ב-15 בפברואר 2019, כולל סופיה ויילי בתפקיד ג'ינה, קייט ריינדרס בתפקיד מיס ג'ן ואוליביה רודריגו בתפקיד ניני.<ref></ref><ref name="hsmtm cast"></ref> פדרלי אישר בנובמבר 2019 כי שחקן מהסרט המקורי יבצע הופעת קמע בסדרה.<ref name="cameo1"></ref> לאחר שנרשם כאמן המופיע בפסקול, אושר כי לוקאס גראביל, שגילם את ראיין אוונס, עתיד להופיע בסדרה.<ref name="refinery"></ref> גראביל מופיע כגרסה בדיונית של עצמו, ומופיע בשיר לצד ריינדרס.<ref name="et1"></ref> קייסי סטרוה, שגילמה את מרתה קוקס בסרט המקורי, הופיעה גם היא בפרק אחד בסדרה.<ref></ref>

בדצמבר 2019 דווח כי ג'ו סרפיני, המגלם את דמותו של סב, יקודם לצוות השחקנים הראשי בעונה השנייה.<ref></ref> שחקנים נוספים שהתווספו לסדרה נחשפו בתחילת 2020: רומן בנקס בתפקיד האווי; אוליביה רוז קיגן בתפקיד לילי; ודרק האף בתפקיד זאק, החבר לשעבר של מיס ג'ן.<ref name="playbill3"></ref><ref name="deadline2"></ref><ref name="tvline3"></ref> בחודש יולי 2021, פורסם כי השחקן האמריקאי ג'ורדן פישר יככב בתפקיד אורח בתפקיד ג'יימי פורטר בפרק ה-11 של העונה השנייה.<ref></ref>

בחודש ינואר 2022 פורסם כי קורבין בלו, שגילם את דמותו של צ'אד בטרילוגיית הסרטים המקורית, בנוסף לאדריאן ליילס, מג דונלי, סיילור בל וג'ייסון ארלס הצטרפו לצוות שחקני העונה השלישית. ב־8 במרץ פורסם כי בן סטילוול, אריה ברוקס וליאמני סגורה לוהקו לעונה השלישית של הסדרה בתפקידים משניים.<ref name=":2"></ref> לקראת עליית העונה השלישית פורסם כי רודריגו, לארי ספרסטיין, ריינדרס וסראפיני עברו מתפקידים ראשיים לתפקידי אורח.<ref name=":4" />

בעונה הרביעית השתתפו בלו, סטרוה וגראביל שהופיעו בסדרת הסרטים המקוריים והופיעו בעבר בסדרה, בנוסף למוניק קולמן, בארט ג'ונסון ואליסון ריד שגילמו את טיילור, מר בולטון וגברת דארבוס בסדרת הסרטים המקוריים בהתאמה.<ref name=":11"></ref> יוצר הסדרה, טים פדרלה, הזמין את כל כוכבי "היי סקול מיוזיקל" המקוריים לעונה הרביעית, אך לא כולם חזרו.<ref name=":7" /> בנוסף, הוכרז כי באסט, ויילי, רנה, לסטר, רודריגז, ריינדרס וסגורה יככבו בתפקידים ראשיים בעונה.<ref name=":11" /> בנוסף, לוהקו גם קיילי קנטרל בתפקיד דני, מתיו סאטו בתפקיד מאק, קייטלין ריילי בתפקיד קווין וואסטי מאמפוינט בתפקיד קריסטל.<ref name=":11" />

=== צילום ===
צילומי העונה הראשונה החלו ב-15 בפברואר 2019 בסולט לייק סיטי, יוטה, והסתיימו ב-30 ביוני. קדם ההפקה לעונה השנייה החל בפברואר 2020, אך הופסק בגלל מגפת הקורונה.<ref name="S2Commence"></ref><ref name="S2Pause"></ref> הצילומים חזרו לסדרם באוקטובר של שנת 2020 והסתיימו בפברואר 2021.

סגנון המוקומנטריה של הסדרה מתבצע באמצעות צילום בשיטת המצלמה היחידה, עם מצלמות כף יד המשמשות ליצירת צילום ממוקד.<ref name="paste1"></ref> בסדרה גם יש שימוש בשבירת הקיר הרביעי, על מנת השדמויות יוכלו להביע את מחשבותיהן ורגשותיהן דרך המצלמה. סצינות אלה מייצגות את ה"הווה" בסיפור, ואילו פלאשבקים למערכת היחסים של ניני וריקי מצולמים באופן מסורתי יותר.

צילומי העונה השלישית התקיימו בלוס אנג'לס, בשונה משתי העונות המוקדמות שצולמו בסולט לייק סיטי. צילומי העונה הרביעית צפויים להיערך שוב בסולט לייק סיטי.<ref name=":11" />

== הפצה ==
הפרק הראשון של הסדרה שודר בערוץ דיסני, ABC ו-Freeform ב-8 בנובמבר 2019, לקראת השקתו בשירות הסטרימינג דיסני+ ב-12 בנובמבר 2019. פרקים יצאו לאור מדי שבוע ולא בבת אחת. סיום העונה הראשונה שודר ב-10 בינואר 2020.

העונה השנייה עלתה לשידור ב-14 במאי 2021.

ב־20 במאי יצא הטיזר הראשון לעונה השלישית וב־29 ביוני יצא הטריילר הרשמי.<ref name=":4" /><ref name=":5"></ref>

=== שיווק ===
הפוסטר והטריילר הראשון של התוכנית יצאו לאור ב-23 באוגוסט 2019.

== ביקורות ושבחים ==
=== צפייה ===
השידור של הפרק הראשון ב-8 בנובמבר 2019 נצפה על ידי 2.03 מיליון צופים ברשת ABC, בנוסף ל-474,000 בערוץ דיסני ו-293,000 במהלך השידור ברשת Freeform.<ref name="simulcastratings"></ref> הפרק זכה ל-2.8 מיליון צופים בסך הכל. נכון לחודש ספטמבר 2021, שתי העונות הראשונות של הסדרה וספיישל חג המולד צברו יחדיו כ-1.438 מיליארד צפיות.<ref></ref>

=== תגובות המבקרים ===
אתר ביקורות הסרטים Rotten Tomatoes דיווח על דירוג חיובי של 74% לעונה הראשונה עם דירוג ממוצע של 7.41/10 המבוסס על 31 ביקורות. בתיאור הביקורתי של האתר נכתב, "הסדרה דומה לקודמותיה מעט יותר מדי מכדי להיות באמת התחלה של משהו חדש - אם כי מעריצי הסדרטים המקוריים עשויים פשוט למצוא את מה שהם חיפשו בעיצוב הנוסטלגי שלה."<ref></ref> Metacritic, שמשתמש בממוצע משוקלל, קבע ציון של 64 מתוך 100 על סמך 16 ביקורות, מה שמצביע על "ביקורות חיוביות בדרך כלל".<ref></ref>

=== פרסים ומועמדויות ===
{| class="wikitable sortable"
!שנה
!פרס
!קטגוריה
!מועמדים
!תוצאה
!מקור
|-
! rowspan="2" |2020
!פרס התקשורת של הליגה ההומו-לסבית נגד השמצה
|תוכנית יוצאת מן הכלל לילדים ולמשפחה
|היי סקול מיוזיקל: המחזמר: הסדרה
|
|<ref></ref>
|-
! rowspan="4" |פרסי בחירת הילדים של ניקלודיאון
| rowspan="2" |כוכב הטלוויזיה האהוב
| rowspan="2" |ג'ושוע באסט
|
|<ref></ref>
|-
! rowspan="5" |2021
|
| rowspan="3" |<ref></ref>
|-
|כוכבת טלוויזיה אהובה
|סופיה ויילי
|
|-
|תוכנית ילדים אהובה
|היי סקול מיוזיקל: המחזמר: הסדרה
|
|-
!פרסי גילדת הבמאים של אמריקה
|בימוי יוצא מן הכלל בתוכנית ילדים
|כביר אחטר <small>פרק - "Opening Night"</small>
|
|<ref></ref>
|-
!Casting Society of America
|הישג יוצא מן הכלל בליהוק: פיילוט וסדרות ילדים (לייב אקשן)
|ג'ולי אשטון
|
|<ref></ref>
|-
! rowspan="9" |2022
! rowspan="4" |פרסי בחירת הילדים של ניקלודיאון
| rowspan="2" |כוכבת טלוויזיה אהובה (ילדים)
|אוליביה רודריגו
|
|
|-
|סופיה ויילי
|
|
|-
|תוכנית ילדים אהובה
|היי סקול מיוזיקל: המחזמר: הסדרה
|
|
|-
|כוכב טלוויזיה אהוב (ילדים)
|ג'ושוע באסט
|
|
|-
! rowspan="5" |פרסי אמי לתוכניות לילדים ולמשפחה
|הסדרה הטובה ביותר לנוער
|היי סקול מיוזיקל: המחזמר: הסדרה
|
|
|-
|עיצוב התאורה הטוב ביותר בתוכנית לייב אקשן
|כריס רייטר
|
|
|-
|הכוריאוגרפיה הטובה ביותר
|זאק וודלי
|
|
|-
|עיצוב התלבושות/סטיילינג הטוב ביותר
|מריה אגילר
|
|
|-
|עיצוב השיער והאיפור הטוב ביותר
|שאנדה פאלמר, היידי סיהולצר
|
|
|-
! rowspan="12" |2023
! rowspan="4" |פרסי בחירת הילדים של ניקלודיאון
|תוכנית טלוויזיה אהובה לילדים
|היי סקול מיוזיקל: המחזמר: הסדרה
|
|
|-
|כוכב טלוויזיה אהוב (ילדים)
|ג'ושוע באסט
|
|
|-
| rowspan="2" |כוכבת טלוויזיה אהובה (ילדים)
|אוליביה רודריגו
|
|
|-
|סופיה ויילי
|
|
|-
!פרסי התקשורת של הליגה ההומו-לסבית נגד השמצה
|התוכנית הטובה ביותר לילדים ומשפחה - לייב אקשן
| rowspan="3" |היי סקול מיוזיקל: המחזמר: הסדרה
|
|
|-
!פרסי TCA
|הישג יוצא דופן בתוכניות משפחתיות
|
|
|-
! rowspan="6" |פרסי אמי לתוכניות לילדים ולמשפחה
|הסדרה הטובה ביותר לנוער
|
| rowspan="6" |<ref></ref>
|-
|הליהוק הטוב ביותר בתוכנית לייב אקשן
|ג'ולי אשטון, ג'יימס קים
|
|-
|הכוריאוגרפיה הטובה ביותר
|זאק וודלי
|
|-
|עיצוב התלבושות/סטיילינג הטוב ביותר
|
|
|-
| rowspan="2" |השיר המקורי הטוב ביותר לתוכנית ילדים ונוער
|"Finally Free" – ג'ושוע באסט, טובה ליטבין ודאג רוקוול
|
|-
|"You Never Know" – מיטץ' אלן, צ'אנטרי ג'ונסון ומישל זרלנגה
|
|-
! rowspan="5" |2024
!פרס התקשורת של הליגה ההומו-לסבית נגד השמצה
|התוכנית הטובה ביותר לילדים ולמשפחה - לייב אקשן
| rowspan="2" |היי סקול מיוזיקל: המחזמר: הסדרה
|
|<ref name=":02"></ref>
|-
! rowspan="4" |פרס בחירת הילדים של ניקלודיאון
|תוכנית טלוויזיה אהובה לילדים
|
| rowspan="4" |<ref name=":03"></ref>
|-
|כוכב טלוויזיה אהוב (ילדים)
|ג'ושוע באסט
|
|-
| rowspan="2" |כוכבת טלוויזיה אהובה (ילדים)
|אוליביה רודריגו
|
|-
|סופיה ויילי
|
|}

== קישורים חיצוניים ==
* 

== הערות שוליים ==

קטגוריה:דיסני+: תוכניות וסדרות
קטגוריה:תוכניות להט"ב אמריקאיות
קטגוריה:היי סקול מיוזיקל: המחזמר: הסדרה
קטגוריה:סדרות טלוויזיה המבוססות על סרטים
קטגוריה:סדרות נעורים אמריקאיות
קטגוריה:ערוץ דיסני: תוכניות וסדרות
קטגוריה:יצירות זוכות פרס התקשורת של הליגה ההומו-לסבית נגד השמצה